ປ. ໂອບາມາ ກ່າວບອກ ຜູ້ນຳທຸລະກິດ ໃນເອເພັກ ວ່າ ສຫລ ໃຫ້ຄວາມໝາຍໝັ້ນ ຕໍ່ເອເຊຍ
ທ່ານ​ໂອ​ບາ​ມາ ​ໄດ້​ປະກາດ​ ນະ​ໂຍບາຍ ​ທາງ​ດ້ານ​ວີ​ຊາ​ໃໝ່​ກັບ​ຈີນ ​ໃນ​ວັນ​ຈັນ​ມື້​ນີ້ ແລະ ຍັງ​ໄດ້​ສົ່ງ​ເສີມ ພາຄີ​ຂ້າມ​ມະຫາ​ສະມຸດ​ປາຊີ​ຟິກ ຫຼື Trans-Pacific Partnership.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ກ່າວຄຳ ປາໄສຕໍ່ຜູ້ນຳທຸລະກິດ ທີ່ກອງປະຊຸມສຸດຍອດ ວ່າດ້ວຍການ ຮ່ວມມື ທາງດ້ານເສດຖະກິດ ໃນເຂດເອເຊຍ ປາຊີຟິກ ທ່ານ ໄດ້ບອກບັນດາຜູ້ນຳນັກທຸລະກິດວ່າ ສະຫະລັດແມ່ນມີຄວາມ ໝາຍໝັ້ນ ຢ່າງຮອບດ້ານຕໍ່ເອເຊຍ ນອກນັ້ນ ທ່ານໂອບາມາ ໄດ້ປະກາດ ນະໂຍບາຍທາງດ້ານວີຊາໃໝ່ກັບຈີນ ໃນວັນຈັນ ມື້ນີ້ ວ່າ ຈະເພີ້ມອາຍຸ ຂອງວີຊາຢ້ຽມຢາມ ລະຍະສັ້ນອອກໄປ ແລະ ວີຊາທຸລະກິດ ທີ່ໄດ້ ອອກໃຫ້ແກ່ພົນລະເມືອງ ເຊິ່ງກັນ ແລະກັນນັ້ນ ຈາກ 1 ປີ ເປັນ 10 ປີ - ຊຶ່ງເປັນອາຍຸ ອັນຍາວທີ່ສຸດ ທີ່ອະນຸຍາດໃຫ້ໄດ້ພາຍໃຕ້ກົດໝາຍສະຫະລັດ ແລະ ຈະຕໍ່ອາຍຸຂອງວີຊາ ນັກຮຽນ ແລະ ວີຊານັກຮຽນແລກປ່ຽນ ຈາກ 1 ປີ ເປັນ 5 ປີ ຂໍ້ຕົກລົງໃໝ່ນີ້ ຈະມີຜົນໃຊ້ ໄດ້ໃນວັນທີ 12 ເດືອນພະຈິກປີນີ້ເປັນຕົ້ນໄປ ປະທານາທິບໍດີອາເມຣິກັນ ຍັງໄດ້ສົ່ງເສີມ ແຜນການສຳລັບ 12 ປະເທດ ຂອງວໍຊິກຕັນນັ້ນ ກໍ່ຄື  ແຜນດັ່ງກ່າວນັ້ນ ແມ່ນເປັນຂໍ້ຂັດແຍ້ງກັນ ເພາະວ່າ ມັນບໍ່ໄດ້ລວມຈີນເຂົ້ານຳ ແລະ ເປັນການແຂ່ງຂັນກັບ ແຜນການຂອງປັກກິ່ງ ສຳຫລັບເຂດຕະຫລາດເສລີເອເຊຍ